
Parlamentul României

Camera Deputaţilor 
	   Comisia pentru apărare, ordine

   publică  şi  siguranţă  naţională

                   Nr.32/42


	                                                                         Bucureşti, 10.03.2010 

                                                                          PL x. 41/2010


RAPORT 

asupra proiectului de Lege pentru modificarea art. 4 din Legea nr. 395/2005 privind suspendarea pe timp de pace a serviciului militar obligatoriu şi trecerea la serviciul militar pe bază de voluntariat

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură obişnuită, cu  proiectul de Lege pentru modificarea art. 4 din Legea nr. 395/2005 privind suspendarea pe timp de pace a serviciului militar obligatoriu şi trecerea la serviciul militar pe bază de voluntariat, trimis cu adresa nr. PL.x. 41 din 23 februarie 2010 şi înregistrat cu nr.32/42 din 24.02.2010. 


2.Consiliul Legislativ, cu nr. 107/12.02.2010, a avizat favorabil proiectul de lege, fără observaţii sau propuneri.

Comisia juridică, de disciplină şi imunităţi şi Comisia pentru egalitate de şanse pentru femei şi bărbaţi, au acordat avizele favorabile nr.PLx 41, respectiv nr. 37/189/03.03.2010.

 Consiliul Suprem de Apărare a Ţării  a avizat proiectul de lege prin Hotărârea nr. 94 din 10 septembrie 2009. 


3. Proiectul de lege prevede modificarea şi completarea Legii nr. 395/2005, în scopul introducerii obligativităţii cetăţenilor români, bărbaţi, la împlinirea vârstei de 18 ani, de a se prezenta la centrele militare pentru luarea în evidenţa militară, consemnarea opţiunilor privind modul de îndeplinire a îndatoririlor militare pe durata stării de război, a stării de mobilizare şi a stării de asediu, precum şi pentru înmânarea adeverinţei de recrutare.
4. Proiectul de lege  face parte din categoria legilor organice, în conformitate cu prevederile art. 55 alin. (2) din Constituţia României, republicată.

5. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct. 2 lit. c) din Regulamentul Camerei Deputaţilor, republicat, Camera Deputaţilor este Prima Cameră sesizată.
 La şedinţa Comisiei au fost prezenţi 23 de deputaţi din totalul de 25 de membri.


În urma dezbaterilor, în şedinţa din 9 martie 2010, membrii Comisiei, cu  22 de voturi pentru şi o abţinere, au hotărât să propună plenului Camerei Deputaţilor adoptarea  proiectului de lege în forma prezentată. 


Anexa cuprinde un amendament respins.
Preşedinte, 

Costică Canacheu 

Şef serviciu, Mihai Ţăranu
Anexa la rp. 41/2010

Amendament respins

	Nr.

crt.
	Text iniţial


	Text propus

(Autorul amendamentului)
	Motivare pentru admitere


	-Motivare pentru respingere

-Camera decizională

	1
	Art.4.- 

..........................................

(2) Neprezentarea cetăţenilor prevăzuţi la alin. (1) la centrele militare în termen de 6 luni de la data împlinirii vârstei de 18 ani constituie contravenţie şi se sancţionează cu amendă de la 100 lei la 300 lei.

	La articolul 4, alineatul (2) se modifică şi va avea următorul cuprins:

„(2) Neprezentarea cetăţenilor prevăzuţi la alin. (1) la centrele militare în termen de 6 luni de la data împlinirii vârstei de 18 ani constituie contravenţie şi se sancţionează cu amendă de la 500 lei la 1000 lei.”

(Autor: dl. dep. Doru Frunzulică)
	Cuantumul amenzii este prea mic pentru a produce efectele dorite.

Sancţionarea mai severă a nerespectării prevederilor legale va conduce la creşterea numărului celor care se vor prezenta la centrele militare la împlinirea vârstei de 18 ani.
	Scopul reglementării propuse de iniţiator este acela de a acoperi o lacună a legii şi anume, introducerea unor dispoziţii sancţionatorii. 

În măsura în care acestea nu îşi vor dovedi eficienţa, cuantumul amenzii va putea fi modificat, cu motivările care vor rezulta din aplicarea Legii nr.395/2005, cu modificările aduse prin prezenta lege.
Cameră decizională: Senatul.

